Diari Oficial de la Generalitat Valenciana


Sumari del DOGV 6837, del 09-08-2012 (2012/7705)

RESOLUCIÓ de 4 juliol de 2012, de la Direcció General d'Energia de la Conselleria d'Economia, Indústria i Comerç, per la qual s'atorga a l'empresa Red Eléctrica de España, SAU, autorització administrativa per a la modificació de la línia de transport d'energia elèctrica a 220 kV, doble circuit, l'Eliana -Torrent (220 kV)/ l'Oliveral -Torrent (132 kV) entre els suports núm. 251 bis i 253, al terme municipal de Quart de Poblet, província de València, s'aprova el projecte tècnic d'execució i es declara, en concret, la seua utilitat pública. (ATLINE/2010/487/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6837

Data del DOGV
:   09-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7705


Data del document
:   04-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 4 juliol de 2012, de la Direcció General d'Energia de la Conselleria d'Economia, Indústria i Comerç, per la qual s'atorga a l'empresa Red Eléctrica de España, SAU, autorització administrativa per a la modificació de la línia de transport d'energia elèctrica a 220 kV, doble circuit, l'Eliana -Torrent (220 kV)/ l'Oliveral -Torrent (132 kV) entre els suports núm. 251 bis i 253, al terme municipal de Quart de Poblet, província de València, s'aprova el projecte tècnic d'execució i es declara, en concret, la seua utilitat pública. (ATLINE/2010/487/46). [2012/7705]  
Vist l'expedient amb referència ATLINE/2010/487/46 incoat pel Servici Territorial d'Energia de València a instàncies de Red Eléctrica de España, SAU, amb domicili als efectes de notificacions en 28577 Madrid, avinguda de Manoteras 20, relatiu a la sol·licitud de 10 de setembre de 2010, sobre autorització administrativa per a la modificació de la línia de transport d'energia elèctrica a 220 kV, doble circuit, l'Eliana-Torrent (220 kV) l'Oliveral-Torrent (132 kV) entre els suports núm. 251 bis i 253, al terme municipal de Quart de Poblet, província de València, s'aprova el projecte tècnic d'execució i es declara, en concret, la seua utilitat pública.  
A la mencionada petició s'acompanya el referit projecte tècnic de modificació, firmat per tècnic competent.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat, per part d'esta Direcció General d'Energia, a la Direcció General de Política Energètica i Mines del Ministeri d'Indústria, Turisme i Comerç, informe per tal de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
  
Amb esta finalitat, amb data 27 de juny de 2011, s'emet un informe favorable als efectes previstos en l'article 36.3 de la Llei 54/1997, del Sector Elèctric, i l'article 114 del Reial Decret 1955/2000, respecte a la instal·lació sol·licitada.  
Vist que consta en l'expedient resolució de 8 d'abril de 2009 de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, davant de la consulta efectuada a este respecte, per mitjà de la qual es considera que el Projecte de modificació de la línia de transport d'energia elèctrica a 220 kV, doble circuit, l'Eliana -Torrent (220 kV) l'Oliveral -Torrent (132 kV) entre els suports núm. 251 bis i 253 no està sotmés a avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Vist que va ser realitzada la informació pública de la mencionada sol·licitud en el Diari Oficial de la Comunitat Valenciana, del dia 14 d'abril de 2011, en el Butlletí Oficial de la Província de València, de 19 d'abril de 2011, i es va complementar, posteriorment, mitjançant un edicte de correcció d'errors en l'esmentat Butlletí, del dia 14 de maig de 2011, en el diari La Razón, de data 14 d'abril de 2011, i en el tauler d'anuncis de l'Ajuntament de Quart de Poblet, únic municipi afectat pel Projecte, als efectes previstos en l'article 9 del citat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.   
D'acord amb la documentació que hi ha en l'expedient, no han sigut presentades al·legacions a la sol·licitud exposada.  
Vist que conforme al mencionat Decret 88/2005, de 29 d'abril, es va traslladar a l'Ajuntament de Quart de Poblet de la separata del Projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a efectes de prestar-ne la conformitat o l'oposició, i simultàniament es va traslladar al referit Ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, i sol·licitar informe sobre l'adaptació del projecte al planejament urbanístic que siga aplicable.   
  
L'Ajuntament de Quart de Poblet va contestar favorablement a la instal·lació projectada, i va realitzar altres manifestacions relatives a obres de la subestació transformadora.   
Del mencionat informe s'ha donat trasllat a l'empresa sol·licitant, que va manifestar la seua conformitat amb el contingut dels condicionats referits, i d'una altra banda, es va significar sobre aquelles qüestions que addicionalment s'assenyalen relatives a les obres de la instal·lació.  
  
Vist que d'acord amb el que establix el Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de Servici Públic o d'interés general afectats per la instal·lació elèctrica, per tal que emeteren, si procedia, els oportuns condicionats, concretament als següents:  
  
- Àrea de Planificació i Ordenació del Territori de la Conselleria de Medi Ambient, Aigua, Urbanisme i Habitatge, ha remés informe pel qual es manifesta que basant-se en la normativa del Patricova, el tram de la línia elèctrica objecte de la modificació projectada es troba afectat per risc d'inundació, si bé, basant-se en la normativa del PAT de caràcter sectorial sobre prevenció de riscos d'inundació a la Comunitat Valenciana, l'actuació projectada resulta compatible.  
  
- Direcció Territorial de la Conselleria de Medi Ambient, Aigua, Urbanisme i Habitatge emet informe favorable a la instal·lació projectada.  
- Iberdrola Distribución Eléctrica, SAU, manifesta la seua conformitat amb la instal·lació projectada.  
- Agència Estatal de Seguretat Aèria, prèvia complementació per part de la peticionària de la separata remesa, manifesta la seua conformitat a la instal·lació projectada amb les condicions particulars que en l'esmentat informe es contenen.  
Traslladats els informes contestats a l'empresa sol·licitant, manifesta la seua conformitat amb estos.  
Vist que la modificació de la línia elèctrica pretesa, consistix en una obra complementària, en atenció a la demanda per afecció presentada, al seu dia, per Inalta, SA, i Iberdrola Distribución Eléctrica, SAU, respecte a la necessitat de la construcció del suport d'entroncament núm. 251 bis de la línia que es pretén modificar.  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement esta.  
Vist que la modificació del Projecte d'Execució presenta un traçat plenament concretat, i que conté entre la seua documentació els plànols pertinents a escala adequada, està suficientment detallat i té una relació concreta i individualitzada dels béns i drets afectats.  
  
Atés que la modificació del Projecte d'Execució reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i que són estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjuí d'indemnitzar-los adequadament.  
  
Atés que, d'acord amb l'article 5 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de la xarxa de transport d'energia elèctrica.  
  
Atés que la present instal·lació, en estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a) de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat Valenciana és la competent per a la seua tramitació i autorització.  
Atés que la sol·licitud ha complit els tràmits establits en la Llei 54/1997, de 27 de novembre, i el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta Direcció General és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar a Red Eléctrica de España, SAU, autorització administrativa per a la modificació de la línia de transport d'energia elèctrica a 220 kV, doble circuit, l'Eliana-Torrent (220 kV)/l'Oliveral-Torrent (132 kV) entre els suports núm. 251 bis i 253, al terme municipal de Quart de Poblet, província de València, i les característiques principals del qual són les següents:  
- Traçat: s'inicia en el suport núm. 251 bis de la línia existent, i finalitza en el suport núm. 253 de la línia existent.  
- Tensió nominal: 220 kV (categoria especial).  
- Tipologia constructiva: aèria.  
· Nombre de circuits: dos.  
· Nombre de conductors per fase: dos (dúplex), 1 (simplex).  
· Tipus de conductor: tipus HEN d'alumini-acer galvanitzat, de 298,1 mm² de secció i de 22,4 mm. de diàmetre.  
· Recolzaments: metàl·lics de doble zelosia i secció quadrada, configurats amb perfils angulars de costats iguals i xapes fabricats en acer laminat i galvanitzat en calent en qualitats S355J2G3 i S275JR.  
· Cable a terra: en tot el tram afectat s'instal·larà cable de guarda terra-òptics tipus OPGW-15.  
· Longitud: 612 m.  
- Pressupost: tres-cents tres mil sis-cents trenta-un euros amb vint-i-tres cèntims (303.631,23 €).  
  
Segon  
Aprovar el Projecte d'Execució, firmat per tècnic competent, per a la construcció de la instal·lació esmentada en el punt primer de la present resolució.   
La present autorització i aprovació del Projecte queda sotmesa a les condicions següents:  
a) Conforme el títol VI de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al mediambient.  
  
b) Les instal·lacions hauran d'executar-se segons el projecte aprovat. En cas que calga introduir modificacions respecte de la documentació presentada, el titular de la present autorització haurà de sol·licitar a esta direcció general la corresponent aprovació.  
c) El termini d'execució de l'obra serà de dos mesos a comptar de l'endemà a aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU, podrà sol·licitar una ampliació d'este, per mitjà de sol·licitud motivada davant d'este òrgan directiu.   
d) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i, igualment, respecte a l'autorització administrativa i el Projecte d'Execució aprovat.  
e) L'Administració deixarà sense efecte la present resolució en qualsevol moment en què observe l'incompliment de les condicions hi imposades.  
  
Tercer  
Declarar, en concret, la utilitat pública per a la modificació de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos, als efectes de l'article 52 de la   
  
   
\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Llei d'Expropiació Forçosa, i es concreta en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, i se significa que la seua publicació es realitzarà, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
  
ANNEX I  
  
Relació de béns i drets afectats del Projecte: modificació de la Línia de Transport d'Energia Elèctrica a 220 kV, doble circuit, l'Eliana-Torrent (220 kV)/l'Oliveral-Torrent (132 kV) entre els suports núm. 251 bis i 253   
  
Terme municipal de Quart de Poblet, província de València.  
Contra la present resolució, que no posa fi a la via administrativa, podrà interposar-se recurs d'alçada, davant del secretari autonòmic d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 4 juliol de 2012. El director general d'Energia: Antonio Cejalvo Lapeña